Na temelju članka 35. Zakona o vlasništvu i drugim stvarnim pravima („Narodne novine“, broj 91/96, 68/98, 137/99, 22/00, 73/00 i 141/01,79/06, 141/06, 146/ 08, 38/09, 153/09, 143/12 i 152/14), članka 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13 ,137/15, 123/17, 98/19 i 144/20) i članka 37. Statuta Grada Šibenika („Službeni glasnik Grada Šibenika“, broj 2/21), Gradsko vijeće Grada Šibenika, na 5. sjednici od 14. prosinca 2021. godine, donosi

**ODLUKA**

**o visini novčane naknade za pravo korištenja distribucijske telekomunikacijske kanalizacije (DTK) Grada Šibenika**

1. Ovom Odlukom utvrđuje se pravo na korištenje i visina godišnje novčane naknade za korištenje kabelske kanalizacije-distribucijske telekomunikacijske kanalizacije (u daljnjem tekstu: DTK) i druge povezane infrastrukture u vlasništvu Grada Šibenika.
2. Pravo na pristup i korištenje izgrađene DTK i druge povezane infrastrukture Grada Šibenika imaju registrirani operatori komunikacijskih usluga u smislu Zakona o elektroničkim komunikacijama (NN 73/08, 90/11, 133/12, 80/13 i 71/14, 72/17); pod uvjetom da u DTK ima slobodnog kapaciteta te da s Gradom Šibenikom imaju sklopljen ugovor o korištenju.
3. Visina godišnje naknade za korištenje DTK u vlasništvu Grada Šibenika kroz pravo uvlačenja kabela u DTK i drugu povezanu infrastrukturu u vlasništvu Grada Šibenika iznosi za:

|  |  |  |  |
| --- | --- | --- | --- |
| **OPTIČKI KABEL** | **BAKAR** | **OSTALO**  **(koaks, hibridni kabel)** | **Iznos naknade za 1m' kabela (kn)** |
| **broj niti** | **broj parica** | Vanjski promjer mm |  |
| do 60 | do 30 | do 12 | 4,20 |
| 61-120 | 31 - 100 | od 12,1 do 16 | 5,40 |
| preko 120 | 101 - 400 | od 16,1 do 36 | 9,10 |
| -//- | 401 - 1000 | preko 36 | 16,00 |

1. Visina godišnje novčane naknade za korištenje zdenca za postavljanje pasivne opreme spojne točke iznosi 50 kuna godišnje po spojnoj točki (pasivna oprema-spojnica za povezivanje dijelova mreže operatora i priključaka korisnika na mrežu operatora).
2. Naknade iz točaka 3. i 4. ove Odluke uplaćuju se u proračun Grada Šibenika temeljem sklopljenog ugovora o korištenju te po ispostavljenom računu.
3. Ova Odluka odgovarajuće se primjenjuje i na korisnike koji su ranije položili telekomunikacijske kabele u DTK i drugu povezanu infrastrukturu, a za čije polaganje do dana stupanja na snagu ove Odluke nisu ugovorno regulirani odnosi.
4. Za provođenje ove Odluke zadužuje se Upravni odjel za gospodarenje imovinom Grada Šibenika.
5. Ova Odluka bit će objavljena u Službenom glasniku Grada Šibenika.

KLASA: 940-01/21-01/132

URBROJ: 2182/01-07/5-21-2

Šibenik, 14. prosinca 2021. godine

**GRADSKO VIJEĆE GRADA ŠIBENIKA**

PREDSJEDNIK

dr.sc. Dragan Zlatović,v.r.